ҚАЗАҚСТАННЫҢ УРАНЫ 90 ЖЫЛҒА ЖЕТЕДІ
"ҚАЗАҚСТАННЫҢ УРАНЫ 90 ЖЫЛҒА ЖЕТЕДІ" | "https://abai.kz/post/40085"
TITLE: ҚАЗАҚСТАННЫҢ УРАНЫ 90 ЖЫЛҒА ЖЕТЕДІ
URL: https://abai.kz/post/40085
META: "ҚАЗАҚСТАННЫҢ УРАНЫ 90 ЖЫЛҒА ЖЕТЕДІ" | "https://abai.kz/post/40085"
DATE: 26.09.2014
AUTHOR(s): Абай-Ақпарат
TOTAL WORDS: 124
TEXT: ҚазАқпараттың хабарлауынша  б ылтыр елімізде 22,5 мың тонна уран өндірілген.  Алдағы айларда Қазақстанның атом энергетикасы үшін алатын шикізатының көлемі 3 пайызға көбеймек. Осылайша уран өндіруден еліміз өзінің әлемдегі көшбасшылық позициясын сақтап қалады. Ғалымдардың болжамынша, Қазақстан қойнауындағы уран көлемі 2 миллион тоннаны құрайды екен. Бұл шикізат қоры әлі 80-90 жылға жетеді. Ал, Қазатомпром болса тек шикізат өндірумен айналыспай, алдағы уақытта оны байытып, атом станциясы үшін ядролық отын жасап шығаруды көздеп отыр. Бүгінде Қазақстан ресейлік тараппен біріге отырып, Урал мұнай-химия комбинатының 25 пайыз акциясын сатып алған. Яғни, компанияның енді уранды байытуға тікелей мүмкіндігі бар. Жоспар бойынша, жыл сайын Қазатомпром 6 мың тонна уранды өңдейтін болады. Бұл өз кезегінде әлемдік нарықтағы өңделген уранның алтыдан бір бөлігі. Қазіргі таңда Қазақстан уран өндірісі бойынша әлемдегі бірінші орында тұр. Абай-ақпарат
